kardosdrur/scandi-wiki huggingface dataset:
Aldabra

Aldabra-atollen er en gruppe koraløer i republikken Seychellerne i det Indiske Ocean.

Atollen, som nærmest er uberørt af mennesker, er verdens næststørste (efter Kiritimati) og har sin egen unikke fauna, blandt andet med sin egen kæmpeskildpadde: Aldabra-kæmpeskildpadde (Geochelone gigantea). Aldabra består af fire større øer som danner atollen, og ca 40 øer inde i atollen.

Atollen er 34 km lang, 14,5 km bred, med højder op til 8 moh. og har et landareal på 155.4 km². Lagunens areal er 224 km², hvorav to tredjedele er tørt ved lavvande.

De første europæere som kom til Aldabra var portugisere i 1511. På det tidspunkt var atollen allerede kendt af araberne, som har givet den navn. Øerne blev brugt som base for pirater, blev fransk besiddelse fra 1756. I dag er øerne ubeboede, og den tidligere by Picard på sydvestspidsen huser nu kun forskere og opsynsmænd.

Eksterne kilder/henvisninger 

 sif.sc Seychelles Islands Foundation er forvaltningsetat for Aldabra
 UNEP World Conservation Monitoring Centre: faktaark

Øer i Afrika
Verdensarvsområder i Afrika
Seychellerne
Kirkøy

Kirkøy er den største ø i Hvaler kommune i Viken fylke i Norge, beliggende syd for Fredrikstad. Kommunens administrationsby Skjærhalden ligger på øen, som har et areal på 29,6 kvadratkilometer og har et småknoldet og delvis skovklædt landskab. Højeste punkt er Botneveten der er 70 moh. Kirkøy har forbindelse til Asmaløy via tunnel, til Søndre Sandøy, Nordre Sandøy, Herføl og Lauer, samt Strömstad i Sverige, med rutebåde.
Kirkøy har omtrent 1.000 indbyggere (2007).

Hvaler kommune
Øer i Viken
Schnell

Schnell:
 Claus Jørgen (Jørgensen) Schnell, en dansk-norsk officer
 Morten Schnell Lauritzen (* 1972, Vejle), en dansk journalist
William Ellery Channing

William Ellery Channing (født 7. april 1780 i Newport, død 2. oktober 1842 i Benington) var en amerikansk unitarisk teolog.

Channing, hvis fader var jurist, studerede ved Harvard College i Cambridge og blev 1803 præst i Boston ved en kongregationalistisk menighed, som han betjente til sin død. Han bekæmpede ivrigt treenigheds- og forsoningslæren og blev hurtig lederen af unitarerne, der dog ikke udskilte sig eller blev ekskommunicerede, da hver kongregationalistisk menighed har fuldkommen selvstyre. Som prædikant var han altid meget søgt, han var begejstret for alle sædelige idealer og sociale fremskridt, bekæmpede slaveriet, arbejdede for afholdsforeninger, fængselsforbedring og bibeludbredelse. Hans værker er udgivne i 6 bind (1841 ff.).

Kilder 

 

Teologer fra USA
Unitarer
Faglitterære forfattere fra USA
Amerikanere i 1700-tallet
Amerikanere i 1800-tallet
Salmonsens
Personer fra Rhode Island
Emil Koefoed

Henning Emil Koefoed (født 9. juli 1858 i Skanderborg, død 18. maj 1937 i København) var en dansk kemiker og farmaceut, bror til Carl Andreas Koefoed. 

Koefoed tog 1880 farmaceutisk eksamen og 4 år senere magisterkonferens i kemi. 1882—92 var han assistent ved den Polytekniske Læreanstalts kemiske laboratorium og fra 1891 tillige docent i kemi for de farmaceutiske studerende. Efter oprettelsen af den Farmaceutiske Læreanstalt 1892 blev Koefoed ansat som docent i kemi ved denne. I 1887 fik han universitets guldmedalje for en opgave af historisk art, vedrørende undersøgelserne om kulstofatomets tetravalens, og 1891 fik han det Classenske Legat for en prisopgave om smørrets fedtsyrer. I 1894 tog han doktorgraden, og november 1895 udnævntes han til direktør for den Farmaceutiske Læreanstalt. 

I 1902 blev Koefoed professor i kemi ved læreanstalten. Fra 1907 var han Justitsministeriets konsulent i medicinalsager og blev derefter fra 1909 tilforordnet ved den nye Sundhedsstyrelse. Fra 1908 var han medlem af Medicinalkommissionen. Foruden afhandlinger, offentliggjort i Videnskabernes Selskabs Skrifter, har Koefoed udgivet: Lærebog i organisk Kemi (1898), Mindre Lærebog i den kvalitative organiske Analyse (sammen med Schjerning, 1891), Vejledning i den kvantitative Analyse (1893), Om nogle Nitroso-Platinammoniakforbindelser (doktordisputats) (1894). Koefoed var 1883—91 en meget søgt manuduktør og senere anerkendt som en fremragende lærer. 

Koefoed blev Ridder af Dannebrogordenen 1915, Dannebrogsmand 1922 og Kommandør af 2. grad 1930.

Han er begravet på Hellerup Kirkegård.

Kilder

Fodnoter 

Kemikere fra Danmark
Farmaceuter fra Danmark
Emil
Ansatte ved Danmarks Farmaceutiske Universitet
Faglitterære forfattere fra Danmark
Dansksprogede forfattere fra Danmark
Kommandører af Dannebrog
Danskere i 1800-tallet
Danskere i 1900-tallet
Personer fra Skanderborg
Personer i Dansk Biografisk Leksikon
Personer i Kraks Blå Bog (afdøde)
Modtagere af Københavns Universitets guldmedalje
Conrad Daniel Koefoed

Conrad Daniel Koefoed (født 22. september 1763 i København, død 30. juli 1831) var en dansk biskop, søn af konferensråd Hans Hansen Koefoed. 

Han blev privat dimitteret 1783, tog teologisk attestats 1786, studerede derpå i Tyskland og blev 1788 skibspræst, i hvilken egenskab han foretog flere rejser.
1791 blev han sognepræst i Brørup og Lindknud, Ribe Stift, og 1796 i Vissenbjerg på Fyn.
1800 fik han den teologiske doktorgrad i Kiel for en indsendt afhandling, og 1805 blev han stiftsprovst i Ribe og præst ved domkirken samt tillige 1812 amtsprovst for Ribes nordre Amt.
Han deltog som sådan med iver i bestræbelserne for at fremme skolevæsenet, men var ingen ven af seminarierne. Han foretrak, at præsterne skulle uddanne lærerne.
Siden sluttede han sig til bestræbelserne for at indføre den indbyrdes undervisning, men undgik dog ikke til sidst at komme i strid med Abrahamson. Efter at han havde fungeret som biskop for den gamle Middelboe og senere i flere vakancer, fik han selv 1825 dette embede, som han dog kun beklædte kort.
Han døde 1831 efter flere års sørgelig svagelighed.

Koefoed roses som en virksom mand, der både var tjenstvillig og godgørende, men det var tillige den almindelige mening, at han ikke var den rette mand på en bispestol. 
Han var hverken lærd eller begavet som taler, og hans levned ansås ikke for udadleligt.

Han ægtede 1793 Sophie Dorothea Fridsch (1776-1815), datter af justitsråd, stiftsfysikus i Ribe A.F. Fridsch, og året efter hendes død, 1816, Marie Cathrine Tang, f. Meinert (1776-1855), enke efter landvæsenskommissær Niels Kjær Tang til Nørre Vosborg, hvilken gård hun ejede.

Kilder 
 

Biskopper over Ribe Stift
Godsejere fra Danmark
Danskere i 1700-tallet
Danskere i 1800-tallet
Personer fra København
Conrad Daniel
Attilio Pavesi

Attilio Pavesi (født 1. oktober 1910 i Caorso, død 2. august 2011 i Buenos Aires) var en italiensk cykelrytter, som deltog i de olympiske lege 1932 i Los Angeles.

Pavesi deltog i landevejscykling ved OL 1932. Han var egentlig kun reserve, men da deltagerne skulle vælges efter nogle udtagelsesløb i Los Angeles, gjorde han det så godt, at han blev valgt til at deltage i landevejsløbet. Det viste sig at være en god beslutning, da Pavesi var så godt kørende, at han vandt konkurrencen, der blev kørt som enkeltstart over 100 km. Pavesi gennemførte strækningen på 2.28.05,6 timer, mens hans holdkammerat, Guglielmo Segato, blev nummer to i 2.29.21,4 timer og svenskeren Bernhard Britz blev nummer tre i 2.29.45,2 timer. Holdkonkurrencen blev afviklet samtidig med det individuelle løb, og resultaterne for de tre bedste fra hver nation afgjorde resultatet. Her var Italien suveræne med guld- og sølvvinderen samt nummer fire (Giuseppe Olmo) individuelt, mens Danmark blev nummer to og Sverige nummer tre.

I 1931 havde Pavesi vundet Coppa Caldirola og tidligere i 1932 var han blevet nummer to i Giro di Sicilia. Efter OL 1932 havde han en kort karriere som professionel uden større succes, og ved begyndelsen på anden verdenskrig flyttede han til Argentina, hvor han åbnede en cykelforretning og arrangerede cykelløb. Inden sin død i 2011 var han den ældste levende OL-guldvinder.

Referencer

Eksterne henvisninger 

Mandlige cykelryttere fra Italien
Hundredårige
Deltagere for Italien ved sommer-OL 1932
Olympiske mestre fra Italien
Edgar Burgess

Edgar Richard Burgess (født 23. september 1891 i London, død 23. april 1952 i Tanger) var en britisk roer, som deltog i OL 1912 i Stockholm.

Burgess gik på Eton College og senere på Magdalen College på Oxford University og roede begge steder. 

Han var med i den britiske otter fra Leander ved OL 1912 i Stockholm i besætningen, der ud over ham talte Ewart Horsfall, Sidney Swann, Leslie Wormald, Angus Gillan, Stanley Garton, Alister Kirby, Philip Fleming og styrmand Henry Wells. Båden vandt i indledende heat over en canadisk båd, i kvartfinalen over en australsk båd og i semifinalen over en tysk båd. I finalen mødte Leander en anden britisk båd fra New College, Oxford, og Leander trak fra halvvejs i løbet og så sig ikke tilbage, men vandt med en længde. Ved lodtrækningen om banerne til finaleløbet vandt New College og tilbød ifølge traditionen modstanderne at vælge først. Traditionen bød så, at modstanderne skulle afslå valget, men Leander accepterede det og valgte den bedste bane. Dette medførte, at kong Gustav 5. ved medaljeceremonien ærede New College, der siden har haft en tradition med ved festlige lejligheder at udbringe en skål under overskriften "God Damn Bloody Magdalen" og have et brevhoved med forkortelsen herfor, 'GDBM'.

Burgess var med til at vinde Oxford vs. Cambridge Boat Race i 1913.

Han var uddannet jurist og arbejdede mange år i administrationen af Anglo-egyptisk Sudan. Som pensionist blev han i Afrika og døde i Tanger.

Referencer

Eksterne henvisninger 

Roere fra Storbritannien
Deltagere for Storbritannien ved sommer-OL 1912
Olympiske mestre fra Storbritannien
Personer fra London
Alister Kirby

Alister Graham Kirby (14. april 1886 – 29. marts 1917) var en britisk roer som deltog i OL 1912 i Stockholm.

Burgess blev olympisk mester i roning under OL 1912 i Stockholm. Han vandt i otter sammen med Edgar Burgess, Sidney Swann, Leslie Wormwald, Ewart Horsfall, James Angus Gillan, Arthur Garton, Philip Fleming og Henry Wells (styrmand). Mandskabet repræsenterede Leander Club.

Eksterne henvisninger 

Roere fra Storbritannien
Deltagere for Storbritannien ved sommer-OL 1912
Olympiske mestre fra Storbritannien
Jens Koefoed

Jens Laasby Rottbøll Koefoed (8. december 1832 i København – 25. december 1913) var en dansk embedsmand.

Han var søn af gehejmekonferensråd, højesteretsassessor H.J. Koefoed og hustru, født Rottbøll. Han blev student fra Metropolitanskolen 1853, cand.jur. 1858, kancellist i  Udenrigsministeriet 1860, konstitueret legationssekretær i London 1868, statsrådssekretær 1883 og var meddirektør for Det Kongelige Vajsenhus. 

Han var formand i bestyrelsen for Dronning Louises Børnehospital; nedlem af bestyrelserne for Samfundet og Hjemmet for Vanføre; Foreningen til Værn for enligt stillede Kvinder, Foreningen for Historie, Litteratur og Kunst og Foreningen 23. April 1882; direktør i det kvindelige velgørende Selskab og Medlem af tillidsrådet for Asylbestyrerindernes gensidige Hjælpeforening. 

Han var Storkors af Dannebrogordenen, Dannebrogsmand og bar en lang række udenlandske ordener.

Gift 1. gang med Ida, født Uldall (død 1869), 2. gang med Emmy, født 10. april 1843 i Næstved, datter af etatsråd, landfysikus Ove Høegh-Guldberg og hustru Hanne, født Bilsted.

Kilder 

 

Embedsmænd fra Danmark
Danskere i 1800-tallet
Danskere i 1900-tallet
Personer fra København
Jens
Storkors af Dannebrog
Jurister fra Danmark
Diplomater fra Danmark
Studenter fra Metropolitanskolen
Jens Koefoed (flertydig)

Jens Koefoed henviser til:

 Jens Pedersen Koefoed
 Jens Koefoed (1766-1821)
 Jens Laasby Rottbøll Koefoed
Joseph Dempsey

Joseph Francis Dempsey (12. oktober 1875 – 7. august 1942) var en amerikansk roer som deltog i OL 1904 i St. Louis.

Dempsey blev olympisk mester i roning under OL 1904 i St. Louis. Han vandt i otter sammen med John Exley, Harry Lott, Charles Armstrong, James Flanagan, Frederick Cresser, Michael Gleason, Frank Schell og Louis Abell (styrmand). Mandskabet repræsenterede  Vesper Boat Club, Philadelphia.

Eksterne henvisninger 
 http://www.sports-reference.com/olympics/athletes/de/joe-dempsey-1.html 

Roere fra USA
Jens Koefoed (læge)

Jens Koefoed (6. juli 1766 i Clemensker Sogn på Bornholm – 18. juni 1821 på Aldershaab ved Aalborg) var en dansk læge, søn af sognepræst Jørgen Koefoed.

Først undervist i Hjemmet dimitteredes han 1783 fra Frederiksborg Skole, tog 1790 den medicinske
Embedsexamen og erholdt endnu s. A. Doktorgraden, fungerede i
1791 som omrejsende kongl. Læge i Christianssands Stift for at
undersøge Radesygen og Medicinalindretningerne og nedsatte sig
1792 som praktiserende Læge i Præstø. 1794 udnævntes han til
Stiftsfysikus i Viborg, 1802 til at beklæde samme Embedsstilling i
Aalborg. 1808 blev han Justitsraad, 1813 Etatsraad. 1821
døde han af Nervefeber. Han var skattet som en virksom, deltagende og heldig Læge. En større
Bogsamling skjænkede han til Aalborg Stiftsbibliothek.

Kilder 

 

Læger fra Danmark
Danskere i 1700-tallet
Danskere i 1800-tallet
Personer fra Bornholm
Center Stage: Turn It Up

Center Stage: Turn It Up er en romantisk/drama dansefilm fra 2008 med Kenny Wormald og Rachele Brooke Smith i hovedrollerne.

Eksterne Henvisninger 

Amerikanske film fra 2008
Engelsksprogede film
Dramafilm fra USA
Michael Gleason

Michael Daniel Gleason (11. januar 1883 – 11. januar 1923) var en amerikansk roer som deltog i OL 1904 i St. Louis.

Gleason blev olympisk mester i roning under OL 1904 i St. Louis. Han vandt i otter sammen med John Exley, Harry Lott, Charles Armstrong, James Flanagan, Frederick Cresser, Joseph Dempsey, Frank Schell og Louis Abell (styrmand). Mandskabet repræsenterede Vesper Boat Club, Philadelphia.

Eksterne henvisninger 
 http://www.sports-reference.com/olympics/athletes/gl/mike-gleason-1.html 

Roere fra USA
UEFA Super Cup 2012

UEFA Super Cup 2012 var den 37. udgave af UEFA Super Cup. Kampen blev spillet mellem vinderne af UEFA Champions League 2011-12, Chelsea og vinderen af UEFA Europa League 2011-12, Atlético Madrid på Stade Louis II i Monaco den 31. august 2012.

Denne udgave af kampen, var den sidste som blev spillet på Stade Louis II, som havde været kampens spillested siden 1998. Fremtidige udgaver af kampen blev spillet forskellige steder. Eden Arena i Prag var vært for 2013-udgaven.

Kampens vinder blev Atlético Madrid, som slog Chelsea 4-1. Dette blev deres anden titel.

Stadion 

Stade Louis II i Monaco har været spillestedet for UEFA Super Cup fra 1998 til 2012. Stadionet blev bygget i 1985 og er hjemmebane for AS Monaco som spiller i det franske ligasystem.

Kapaciteten for Stade Louis II var 18.000. Over 70 procent af billeterne var reserverede til offentligheden og tilhængere af de to klubber. Billeterne blev sat til salg, eksklusivt via UEFA.com, den 15. juni 2012. Billetsalget sluttede den 2. juli 2012.

Kampen

Detaljer

Statistik 

</div>

Kilder

Eksterne henvisninger 
 UEFA Super Cup (official website)
 2012 UEFA Super Cup, UEFA.com

2012
Chelsea F.C.
Atletico de Madrid
Fodbold i 2012
Peder Koefoed

Peder Koefoed (8. februar 1728 i Langesund i Norge- august 1760) var en dansk-norsk kartograf.

Faderen, Hans Pedersen Koefoed, var tolder i Langesund. Efter faderens død i 1731 rejste moderen, Cathrine Susanne (født Brandenborg), til København. Peder blev senere sat i Odense Skole, hvorfra han dimitteredes 1749. Efter at have taget teologisk embedseksamen blev han alumne på Borchs Kollegium, hvor han lagde sig efter matematik og kartografi. Han kom i forbindelse med generalbygmesteren Laurids de Thurah og udarbejdede et smukt kort til dennes "Beskrivelse over Bornholm". 

I 1757 sendte han Videnskabernes Selskab en memorial, hvori han tilbød at udarbejde specialkort over alle danske provinser imod at blive professor designatus matheseos ved Odense Skole, og dette skridt gav anledning til selskabets senere højst betydningsfulde kartografiske virksomhed. Samme år erholdte Koefoed bestalling som designeret professor i Odense imod at forpligte sig til årligt, efter den ham af selskabet opgivne plan, at indlevere 1 eller 2 specialkort over Danmark. I 1758 fuldendte han sit prøveblad over Københavns Amt, men under fortsatte opmålingsarbejder i Nordsjælland døde han allerede i august 1760. Ingen af hans senere kort er trykte, og det blev andre mænd, der kom til at føre hans frugtbare tanke ud i livet.

Kilder 

 
 

Kartografer fra Danmark
Danskere i 1700-tallet
Peder
M.C. Koefoed

Marcus Conrad Koefoed (7. marts 1859 i Rønne - 8. februar 1939) var en dansk rektor.

Søn af Rektor C G Koefoed, bror til generaldirektør Andreas Michael Koefoed. 

Student (Sorø) 1876; cand. philol. 1885; Lærer ved 
Aarhus Katedralskole 1886; Adjunkt ved Rønne lærde Skole 
1893, Rektor 1903. 

Næstformand i Bestyrelsen for Dampskibsselskabet af 1866.

Kilder 

 

Skolefolk fra Danmark
Danskere i 1800-tallet
Danskere i 1900-tallet
Personer fra Rønne
M.C.
Charles Armstrong

Charles Ewing Armstrong (23. oktober 1881 i Philadelphia – 12. marts 1952) var en amerikansk roer som deltog i OL 1904 i St. Louis.

Dempsey blev olympisk mester i roning under OL 1904 i St. Louis. Han vandt i otter sammen med John Exley, Harry Lott, James Flanagan, Frederick Cresser, Michael Gleason, Joseph Dempsey, Frank Schell og Louis Abell (styrmand). Mandskabet repræsenterede  Vesper Boat Club, Philadelphia.

Eksterne henvisninger 
 http://www.sports-reference.com/olympics/athletes/ar/charles-armstrong-1.html 

Roere fra USA
Repulse (skib)

Royal Navy har haft 12 skibe med navnet Repulse. Navnet betyder "frastøde" eller "slå tilbage".

Repulse var en galleon med 50 kanoner, også omtalt som Due Repulse. Søsat i 1595 og på flådelisten frem til 1645.
HMS Repulse var en "fifth rate" (svarende til en fregat) med 32 kanoner, bygget i Frankrig 1758 som Bellone. Skibet blev erobret i 1759 af HMS Vestal og forliste i 1776.
HMS Repulse var en "cutter" med 10 kanoner. Købt i 1779 og på flådelisten til 1781.
HMS Repulse var et linjeskib med 64 kanoner ("third rate"), søsat i 1780 og forlist i 1800.
HMS Repulse var en "cutter" med 12 kanoner, købt i 1780 og forlist i 1782.
HMS Repulse var et fartøj med fire kanoner, købt i 1794 og ophugget året efter.
HMS Repulse var et linjeskib med 74 kanoner ("third rate"), søsat i 1803 og ophugget i 1820.
HMS Repulse var et skruelinjeskib med 91 kanoner ("second rate"), søsat 27. februar 1855. Den 7. december 1855 blev det omdøbt til HMS Victor Emmanuel til ære for kongen af Sardinien. Fra 1873 brugt som logiskib, og solgt i 1899. 
HMS Repulse var et panserskib, søsat i 1868 og solgt i 1889.
HMS Repulse var et slagskib af Royal Sovereign klassen, søsat i 1892 og solgt i 1911.
HMS Repulse var en slagkrydser af Renown klassen, søsat i 1916. I 1941 indgik den i Force Z og blev sænket af japanske fly 10. december 1941. 
HMS Repulse var en atomdrevet undervandsbåd af Resolution klassen, søsat i 1967 og i tjeneste til 1996. Eksisterer fortsat.

Indeks over skibsnavne
Vilhelm Koefoed

Vilhelm Ferdinand Koefoed (21. maj 1837 i København - 21. juli 1930 smst) var en dansk kontreadmiral.

Han var søn af Gehejmekonferensraad, Højesteretsassessor H.J. Koefoed og hustru, født Rottbøll. 

Sekondløjtnant 1857; Premierløjtnant 1868; Kaptajn 
1874; Kommandør 1886; Ekvipagemester 1890, Afsked 1899; kar. Kontreadmiral. 

Formand i Direktionen for De Klarupske Stiftelser; Næstformand 
i Den danske Forening til Evangeliets Forkyndelse, for skandinaviske 
Sømænd i fremmede Havne: Medlem af Direktionen for 
Etatsraad Jacob Henrik Schous og Hustrus Stiftelse og af 
Bestyrelserne for Laane- og Spareforeningen for Embeds- og 
Bestillingsmænd og for Aluminia. 

Ordner: K2.DMp.p.: F.Æ.L.: Gr.Fr.; R. St.Stan.; S.Kr.; S.Sv.; Ø.F.J.

Kilder 

 

Admiraler fra Danmark
Danskere i 1800-tallet
Danskere i 1900-tallet
Personer fra København
Vilhelm
Kommandører af Dannebrog
Greg Kriesel

Gregory David Kriesel (født 20. januar 1965 i Glendale, Californien), bedst kendt under sit kunstnernavn Greg K., er en amerikansk bassist og støttevokalist for punk bandet The Offspring.

Biografi 
Kriesel er et af de stiftende medlemmer af The Offspring sammen forsangeren Dexter Holland. Forud for dannelsen af bandet, gik Kriesel på Pacifica High School i Garden Grove, Californien, hvor han dyrkede atletik og studerede matematik. Kriesel og Holland havde spillet lokalt siden begyndelsen af 1980'erne og dannede Manic Subsidal i 1984, der senere skiftede navn til The Offspring. Ligeledes har der været rygter om at Kriesel og Holland, før Manic Subsidal, var involveret i Clowns of Death — et band, der omfattede Offsprings fremtidige guitarist Noodles. Efter ansættelse af Noodles som deres nye guitarist, skiftede Manic Subsidal deres navn til The Offspring i 1986.

Personlige liv 
Kriesel dimitterede fra Pacifica High School i 1983. Han har været gift med sin kone Jane siden 1998, og er far til fire sønner. De er bosæt i Huntington Harbour, et lille samfund i Huntington Beach, Californien.

Diskografi

The Offspring 
 The Offspring (1989)
 Ignition (1992)
 Smash (1994)
 Ixnay on the Hombre (1997)
 Americana (1998)
 Conspiracy of One (2000)
 Splinter (2003)
 Rise and Fall, Rage and Grace (2008)
 Days Go By (2012)

Referencer

Eksterne henvisninger 
 The Offsprings officielle hjemmeside

Guitarister fra USA
Personer fra Californien
Medlemmer af The Offspring
Photograph

Photograph er en ballade fra Post-grunge bandet Nickelback.
Rocksange
Nørre Galten-Vissing Kommune

Galten-Vissing Kommune (eller Nørre Galten-Vissing Kommune) var en landkommune som eksisterede fra 1842 til 1966. Der var en sognekommune som bestod af Nørre Galten Sogn og Vissing Sogn. Per 1. april 1966 blev kommunen lagt sammen med Ødum-Hadbjerg Kommune og Lyngå Kommune til Hadsten Kommune.

Demografi

Befolkningsudvikling

Se også 
 Vitten-Haldum-Hadsten Kommune

Referencer 

Kommuner i Randers Amt
Hadsten
Galten
Kommuner etableret i 1842
Kommuner ophørt i 1966
Borreby Teater

Borreby Teater er et dansk teater, der blev etableret i årene 2011-2012, i en lade bygget af kansler Christian Friis i 1593 på Borreby Slot. Første spadestik til teatret blev taget på hendes majestæt Dronning Margrethes fødselsdag d. 16. april 2011. Borreby Teater slog for første gang dørene op godt et år senere, d. 19. april 2012. H.K.H. Prins Henrik forestod den officielle åbning af teatret. Premiereforestillingen var musicalen Jekyll & Hyde, der fik 5 stjerner i Jyllandsposten. Teatret har plads til 449 tilskuere, café og køkken er placeret i den gamle vognport fra midten af 1500 tallet, og toiletfaciliteter i den store vognport fra 1870.

Det er kulturforeningen Vindebroen, der står bag teaterforestillingerne og arrangementerne på stedet. Teaterdirektør er godsejer og skuespiller Joachim Castenschiold.

Borreby Slot og Teater ligger ca. 2 km udenfor Skælskør på Vestsjælland.

Eksterne henvisninger 
 Teatrets hjemmeside

Teatre i Danmark
Etableret i 2012
Kultur i Skælskør
Slagelse Kommune
Baldersbrønde

Baldersbrønde er en bydel i den østlige del af Hedehusenes byområde, på det nordøstlige Sjælland.

Tidligere var Baldersbrønde en landsby, men er i dag vokset sammen med Hedehusene.

I Baldersbrønde ligger bl.a. Plejecentret Baldersbo og Charlotteager, et større område med etagebyggeri opkaldt efter Charlottegård. 

Maleren L.A. Ring er tilknyttet Baldersbrønde.  
Han boede i landsbyen med sin hustru en tid og malede flere billede med motiver fra Baldersbrønde.
Baldersbrønde er nævnt i Johannes V. Jensens hyldestdigt til L.A. Ring hvor en strofe lyder:
Med Koften vaad af Baldersbrøndes Regn
han satte sig og malede en Egn,
paa Forhaand ikke i Succes’ens Tegn.

Referencer

Eksterne henvisninger 
 Høje-Taastrup Kommune om Baldersbrønde 
 Landsbyens historie hos Baldersbrønde Bylaug 

Bydele i Hedehusene